1. ΝΟΜΟΣ υπ’ αριθ. 1713 της 30 Μαρτ./3 Απρ. 1951 Περί ιδρύσεως Ταμείου Επικουρικής Ασφαλίσεως του προσωπικού του Ταμείου Συντάξεως Νομικών. ΄Αρθρ.1.-Ιδρύεται Νομικόν Πρόσωπον Δημοσίου Δικαίου υπό τον τίτλον «Ταμείον Επικουρικής Ασφαλίσεως Προσωπικού του Ταμείου Συντάξεων Νομικών», εδρεύον εν Αθήναις και υπαγόμενον εις την εποπτείαν και τον έλεγχον του Υπουργείου Δικαιοσύνης. ΄Αρθρ.2.-Σκοπός του Ταμείου είναι η επικουρική ασφάλισις των κατά το επόμενον άρθρον προσώπων και των εκ τούτων ελκόντων δικαιώματα κατά των κινδύνων της αναπηρίας, γήρατος και θανάτου. ΄Αρθρ.3.-Εις την επικουρικήν ασφάλισιν του παρόντος υπάγεται υποχρεωτικώς το προσωπικόν του Ταμείου Συντάξεων Νομικών, πλην του επί συμβάσει τοιούτου. ΄Αρθρ.4.-«1.Το Επικουρικόν Ταμείον διοικείται υπό 7μελούς Συμβουλίου απαρτιζομένου α)Εκ του Γενικού Διευθυντού του Υπουργείου Δικαιοσύνης του μετέχοντος ως συμβούλου παρά τω Διοικητικώ Συμβουλίω του Τ.Σ.Ν. ως Προέδρου, β)εκ τεσσάρων ησφαλισμένων του Επικουρικού Ταμείου εκλεγομένων δια καθολικής μυστικής ψηφοφορίας των ησφαλισμένων, κατά τας γενικάς αρχάς περί αρχαιρεσιών διενεργουμένων 15 ημέρες τουλάχιστον προ της λήξεως της θητείας του Διοικητικού Συμβουλίου και εκ δύο συνταξιούχων του αυτού Ταμείου υποδεικνυομένων υπό του Συλλόγου συνταξιούχων υπαλλήλων του Τ.Σ.Ν. ή μη υφισταμένου τοιούτου οριζομένων υπό του Υπουργού Δικαιοσύνης. Εκ των ησφαλισμένων οι δύο δέον να έχωσι βαθμόν Διευθυντού ή Τμηματάρχου, οι έτεροι δε δύο τον βαθμόν του Εισηγητού ή του Γραμματέως. Οι συνταξιούχοι δέον να έχωσι αποχωρήσει επί βαθμώ Διευθυντού ή Τμηματάρχου». Η παρ. 1 αντικατεστάθη ως άνω δια του άρθρου 1 του Β.Δ. της 18 Φεβρ./7 Μαρτ. 1959 εκδοθέντος δυνάμει του άρθρ. 7 του παρόντος Νόμου, δυνάμει δε του άρθρ. 7 του ανωτέρω Β.Δ/τος η ισχύς της αντικαταστάσεως ταύτης άρχεται μετά τρίμηνον από της δημοσιεύσεως του Β.Δτος τούτου. 2.«Ο Αντιπρόεδρος εκλέγεται εντός των τριών πρώτων Συνεδριάσεων υπό του Διοικητικού Συμβουλίου δια μυστικής ψηφοφορίας εκ των τεσσάρων ησφαλισμένων μελών αυτού». ΄Απαντα τα μέλη του Διοικητικού Συμβουλίου, άτινα έχουσι δικαίωμα επαναδιορισμού και επανεκλογής διορίζονται ή εκλέγονται μετ’ ισαρίθμων αναπληρωτών αντιστοίχως λαμβανομένων δια πράξεως του επί της Δικαιοσύνης Υπουργού δημοσιευομένης εν τη Εφημερίδι της Κυβερνήσεως. Τα εντός « » αντικατεστάθησαν ως άνω δυνάμει του άρθρ. 1 του Β.Δ. της 18 Φβερ./7 Μαρτ. 1959. 3.Η θητεία των μελών του Διοικητικού Συμβουλίου έσεται διετής. Ληξάσης, της θητείας των μελών του Διοικητικού Συμβουλίου, παρατείνεται αύτη αυτοδικαίως μέχρι του διορισμού των νέων τοιούτων, ουχί όμως πέραν του 3μήνου από της λήξεως της θητείας των. Η διάρκεια της θητείας των διοριζομένων εις αντικατάστασιν των οπωσδήποτε αποχωρούντων τακτικών ή αναπληρωματικών μελών ορίζεται δια τον υπόλοιπον χρόνον της θητείας των αποχωρούντων. 4.Εξαιρετικώς το πρώτον Διοικητικόν Συμβούλιον διορίζεται δια πράξεως του Υπουργού της Δικαιοσύνης επί ενιαυσίω θητεία και εντός των ως άνω ορίων συνθέσεως. 5.Χρέη γραμματέως του Διοικητικού Συμβουλίου εκτελεί ο εκ των μελών του Διοικητικού Συμβουλίου νεώτερος καθ’ ηλικίαν. 6.Εις τον Πρόεδρον του Συμβουλίου καταβάλλονται αι κατά Νόμον αποζημιώσεις, οι δ’ Αντιπρόεδρος και λοιποί Σύμβουλοι παρέχουσιν αμισθί τας υπηρεσίας των. Το αξίωμα του Συμβούλου είναι ασυμβίβαστον προς την ιδιότητα του υπαλλήλου του Επικουρικού Ταμείου. ΄Αρθρ.5.-Οι πόροι του Ταμείου είναι: α)΄Αμεσοι εισφοραί των ησφαλισμένων. Αύται ανέρχονται εις 6% επί του εκάστοτε βασικού μισθού των ησφαλισμένων, παρακρατουμένων υποχρεωτικώς εκ της μισθοδοσίας των την 15ην εκάστου μηνός. β)Ο πρώτος βασικός μισθός του το πρώτον διοριζομένου εις θέσιν προσωπικού του Τ.Σ.Ν. και αποδιδομένου τω Ταμείω δια παρακρατήσεως εντός έξ ίσων μηνιαίων δόσεων κατά το β΄ εξάμηνον από διορισμού του. (Αντί της σελ. 159(β) Σελ. 159(γ) 201-003  Οργανισμός 39.Γ.δ.11 Ταμείο Επικουρικής Ασφσάλισης Προσωπικού Ταμείου Νομικών 39.Γ.ε.1 γ)Ποσοστόν εξ 1/2% κατ’ έτος πραγματοποιουμένων εσόδων του Ταμείου Συντάξεως Νομικών καταβαλλόμενον υπό τούτου εις το Ταμείον, (μη δυναμένου όμως του σχετικού ποσού να υπερβή τα 70.000.000 δραχμών ετησίως). Η εντός ( ) φράσις απειλήφθη δια του Νόμ. 2112/1952 άρθρ. 19 διατηρηθέντος εν ισχύϊ και μετά την κατάργησιν του Νόμου τούτου υπό του άρθρ. 49 Ν.Δ. 4114/1960 (ανωτ. σελ. 67). δ)Τα επιβαλλόμενα είς τινα του προσωπικού του Τ.Σ.Ν. πρόστιμα, αι δωρεαί και τα κληροδοτήματα υπέρ του Επικουρικού Ταμείου ως και αι πάσης φύσεως πρόσοδοι εκ της περιουσίας αυτού. ΄Αρθρ.6.-1.Το Διοικητικόν Συμβούλιον του Επικουρικού Ταμείου υποχρεούται όπως εντός έξ μηνών από της δημοσιεύσεως του παρόντος καταρτίση Καταστατικόν του Επικουρικού Ταμείου δι’ ου θέλουσιν ορισθή:α)η αρμοδιότης και ο τρόπος ασκήσεως των καθηκόντων του Διοικητικού Συμβουλίου, β)ο τρόπος της εν γένει οργανώσεως και λειτουργίας του Ταμείου, γ)αι ασφαλιστικαί παροχαί προς τους ησφαλισμένους και τους εκ τούτων έλκοντας δικαιώματα ίνα τύχωσιν ασφαλιστικών παροχών, δ)ο τρόπος της αναγνωρίσεως της προϋπηρεσίας, της εξαγοράς ταύτης και οι υπόχρεοι της καταβολής των ποσών της εξαγοράς, ε)ο τρόπος της εισπράξεως και διαχειρίσεως των πόρων του Ταμείου, ς)ο τρόπος εκπροσωπήσεως του Ταμείου, και ζ)ο τρόπος ελέγχου και εν γένει πάσα άλλη λεπτομέρεια αναγκαία δια την εκπλήρωσιν του σκοπού του Ταμείου. 2.Το καταρτισθησόμενον καταστατικόν του Επικουρικού Ταμείου θέλει υποβληθή εις το Διοικητικόν Συμβούλιον του Τ.Σ.Ν. υποχρεούμενον όπως υποβάλη τω εποπτεύοντι Υπουργείω Δικαιοσύνης την προς τούτο γνώμην του. 3.Δια Β.Δ/τος προκαλουμένου υπό του Υπουργού της Δικαιοσύνης, θέλει εγκριθή τελικώς το καταστατικόν του Επικουρικού Ταμείου. ΄Αρθρ.7.-1.Πάσα τροποποίησις του Καταστατικού ή οργανικών διατάξεων του περί ου ο παρών Νόμος Ταμείου, πλην των αφορωσών εις τον σκοπόν και τους πόρους του Επικουρικού Ταμείου θα ενεργήται δια Β.Δ/τος προκαλουμένου υπό του Υπουργού της Δικαιοσύνης μετά γνώμην τού τε Διοικητικού Συμβουλίου του Επικουρικού Ταμείου και του Διοικητικού Συμβουλίου του Τ.Σ.Ν. 2.Η ισχύς του παρόντος άρχεται από της πρώτης του επομένου μηνός της δημοσιεύσεως αυτού εις την Εφημερίδα της Κυβερνήσεως, αφ’ ης και άρχονται αι πρός το συνιστώμενον Ταμείον εισφοραί. Σελ. 160(γ) 201-004 